-ভারতের-সিনেমা-সিরিয়ালের-পর-এবার-বিজ্ঞাপন-বন্ধ-পাকিস্তানে
আপডেট 01:27 AM, অগাস্ট ১৮ ২০১৯ Posted in : বিনোদন
বিনোদন ডেস্ক, ১৮ আগস্ট : এখন থেকে পাকিস্তানের করাচী, লাহোরে আর শাহরুখ, সালমান, অক্ষয়কে আর দেখা যাবে না। দেখা যাবে না প্রিয়াঙ্কা, দীপিকা কিংবা হালের সারা আলী খানকে। একই সঙ্গে বন্ধ হচ্ছে ভারতীয় বিজ্ঞাপন প্রচার। কাশ্মীর উপত্যকা নিয়ে ভারত ও পাকিস্তানের যে দ্বন্দ্ব ছিল তা এখন আরও উত্তপ্ত হয়েছে। কাশ্মীর থেকে ৩৭০ ধারা তুলে নেওয়াকে ঘিরে পাকিস্তানে এখন অন্যরকম আলোচনা চলছে। পাকিস্তানে বন্ধ হয়েছে ভারতীয় সিনেমা। ভারতীয় বিভিন্ন সিরিয়াল যা টিভিতে সম্প্রচারিত হচ্ছে তাও বন্ধ হয়েছে।
পাকিস্তান জুড়ে ভারতীয় ফিল্মের সিডি বন্ধ করতে কোমর বেঁধে মাঠে নেমেছে প্রশাসন। পাকিস্তানের বিভিন্ন জায়গা থেকে বাজেয়াপ্ত করা হচ্ছে ভারতীয় ছবির সিডি। পাকিস্তানের পক্ষ গোটা দেশ থেকে ভারতীয় সিডি বাতিলের কথা বলা হয়েছে। সব দোকান থেকে এই সিডি বাতিল করার বার্তা দেওয়া হয়েছে ইমরান খানের প্রশাসন থেকে। আগেই বন্ধ করা হয়েছিল বলিউড ফিল্মের প্রদর্শনী।
এরপর বন্ধ করা হয় ভারতীয় শিল্পীদের অভিনীত বিজ্ঞাপন। ডেটল সাবান, সার্ফ এক্সেল পাউডার, প্যানটিন শ্যাম্পু, হেড এন্ড সোলজার শ্যাম্পু, লাইফবয় শ্যাম্পু, ফগ বডি স্প্রে, সানসিল্ক শ্যাম্পু, সুফি, ফেয়ার অ্যান্ড লাভলী ফেস ওয়াশ ও সেফগার্ড সাবানসহ একাধিক পণ্যের বিজ্ঞাপন বন্ধ করা হয়েছে।